**РЕШЕНИЕ № ПВ – 110 – ПР/2016 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ Пловдив

 **Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Създаване на лозови насаждения с напоително съоръжение - система за капково напояване на площ от 175,427 дка в землище на с. Паничери, община Хисаря“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** ПИ №712001, № 712002, № 712003, № 712005, №712006, № 712007, № 712010, № 712011, №712012, № 712013, № 712014, № 712015, №712016, № 712018, № 712019, № 712020, № 712021, № 712022, № 712023, № 712024, № 712025, № 712026, № 712027, № 712028, № 713001, № 713002, № 713003, № 713004, № 713005, № 713006, № 713007, № 713008, № 713009, № 713010, № 713011, № 713012, № 713013, № 713014, № 713015, № 713016, № 721001, № 721002, № 721003, № 721004, № 721005 в масив 712, 713 и 721 землище на с. Паничери, общ. Хисаря, обл. Пловдив

**Възложител:** „ЕС ПИ КОМЕРС“ ООД,

**Характеристика на инвестиционното предложение:**

Инвестиционното предложение предвижда създаване на лозови насаждения от винени сортове и изграждане на напоително съоръжение /система за капково напояване/ на площ от 175,427 дка в землище на с. Паничери, община Хисаря.

С изграждане на системата за капково напояване се цели да се осигури равномерно напояване (основно през топлия период на годината) на насажденията с нисък разход на вода, както и да се увеличи добива на виненото грозде.

Основните процеси предвидени с инвестиционното предложение са – подготовка на площта за засаждане – почистване, нивелация, риголване, оране, дисковане, подравняване, планиране и маркиране; засаждане на лозите; изграждане на подпорна конструкция; изграждане на система за капково напояване – доставка и монтаж.

Строително-монтажните работи свързани с изграждане на системата за капково напояване се свеждат до изкопни работи по трасетата на транспортния и разпределителните тръбопроводи, монтажни работи по тръбната мрежа и поливните крила, монтаж на командните възли и обратното засипване на изкопите. При изграждане на системата се предвижда механизирано изкопаване на канали за поставяне и монтаж на поливните тръбопроводи с максимални размери: ширина 0.20 м, дълбочина 0.50 м.

Капковото напояване представлява система от тръби, в които се предвижда да се инсталират специални капкоотделители за редуциране на налягането и равномерно разпределяне на водата по линията.

Системата за капково напояване съдържа няколко основни компонента: помпа, филтърен възел, водопреносна система (тръби, фитинги и капкови маркучи).

Предвижда се необходимите водни маси за системата за капково напояване да се осигурят от язовир „Дъбравата“ (съгласно представен договор между възложителя на инвестиционното предложение и „Сдружение за напояване Старосел“ ООД).

Системата за капково напояване ще се разположи върху имоти ПИ №712001, № 712002, № 712003, № 712005, №712006, № 712007, № 712010, № 712011, №712012, № 712013, № 712014, № 712015, №712016, № 712018, № 712019, № 712020, № 712021, № 712022, № 712023, № 712024, № 712025, № 712026, № 712027, № 712028, № 713001, № 713002, № 713003, № 713004, № 713005, № 713006, № 713007, № 713008, № 713009, № 713010, № 713011, № 713012, № 713013, № 713014, № 713015, № 713016, № 721001, № 721002, № 721003, № 721004, № 721005 в масив 712, 713 и 721 землище на с. Паничери, община Хисаря, област Пловдив.

Инвестиционното предложение попада в обхвата на т.1, буква „в“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имотите, в които се предвижда да се реализира инвестиционното предложение не попадат в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000444 „Река Пясъчник” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

● Предвидените изкопни дейности за полагане на тръбопроводи и капкови маркучи, както и полагане на съоръжения за изграждане на цялостната система за капково напояване ще бъдат ограничени върху разглежданите имоти в землището на с. Паничери, община Хисаря, чрез прилагане на съвременни технологии за проектиране и монтаж, като не се очакват отрицателни въздействия върху компонентите на околната среда.

* + - * В хода на експлоатация на обекта не се предполага замърсяване и дискомфорт на околната среда. Осъществяването на системата за капково напояване има изцяло положителен ефект, свързан с намаляване на почвената ерозия и отглеждане на насажденията с минимален разход на вода.
			* Не се очаква въздейсвие върху атмосферния въздух, тъй като монтирането на системата за капково напояване се свежда до строително-монтажни дейности, които не са свързани с емисии на шум и прахови замърсители.
			* Строително-монтажните дейности, свързани с изграждане на системата за капково напояване, се свеждат до изкопни работи за полагане на тръбопроводи, поставяне на маркучи и капкообразуватели. Иззетият хумусният пласт се запазва и отново се разстила по трасето на тръбопроводите.
			* За осъществяването на цялостното инвестиционно предложение не е необходимо изграждане на нова пътна инфраструктура, ще се използва съществуваща такава.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

 **III. Способността за асимилация на екосистемата в естествената околна среда**:

* Инвестиционното предложение ще бъде реализирано извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0000444 „Река Пясъчник”.
* Предвидените с ИП дейности ще се реализират в границите на имоти в масиви 712, 713 и 721 местност „Гьоргевско Дере“ с. Паничери, с начин на трайно ползване „лозе“, системата за капково напояване ще се използва за равномерно напояване на лозови насаждения, поради това и отдалечеността на имота от защитената зона, няма вероятност реализацията на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.
* Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

 **IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на изграждане на системата за капково напояване на лозовите насаждения, е ограничен и локален в рамките на разглежданите имоти.
* Реализацията на обекта няма да повлияе върху качествата на почвата и земните недра. Земните изкопни маси, които ще се формират при полагане на елементите на системата ще се използват за обратно засипване и заравняване на терена.
* Монтирането на системата за капково напояване ще осигури ефективно отглеждане на насажденията с минимален разход на вода. Посредством дейността ще бъда намалено негативното въздействие на тенденциите за продължително засушаване през лятото, с което ще се повиши количеството и качеството на произвежданата продукция.
* Вероятността от поява на въздействие върху компонентите на околната среда от дейностите по изпълнението на проекта се определя като минимална. Въздействието върху повърхностните водите ще бъде пряко, краткотрайно и временно в рамките на ежегодния поливен сезон. При осъществяването и експлоатацията на обекта няма да се формират отпадъчни води.
* По време на експлоатацията на инвестиционното предложение не се очаква отрицателно въздействие върху хората и респективно върху тяхното здраве, също така и върху компонентите на околната среда - атмосферния въздух, водите, почвите, земните недра, флората и фауната. Имотите, обект на инвестиционното предложение не попадат и не граничат със СОЗ около водоизточници за питейно-битово водоснабдяване и минерални водоизточници.
* С писмо изх. № 5382/24.08.2016г. РЗИ-Пловдиве определила, че не се очакват неблагоприятно въздействие и риск върху човешкото здраве при реализация на инвестиционното намерение.
* Реализацията на предложението не предполага трансгранично въздействие.

 **V. Обществен интерес към предложението за строителство, дейности или технологии:**

В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2, като са представени копия от документацията на Община Хисаря и Кметство с. Паничери. Община Хисаря с писмо изх. № 32-00-61/11.08.2016г. и Кметство с. Паничери с писмо изх. № 308/11.08.2016г. са информирали РИОСВ-Пловдив, за липса на постъпили възражения относно инвестиционното предложение.

Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 13.09.2016г.**

*Директор на РИОСВ - Пловдив*

…..